דדפול 2

דדפול 2 (באנגלית: Deadpool 2) הוא סרט גיבורי-על אמריקאי בלייב אקשן מבית פוקס ומארוול קומיקס שיצא לאקרנים ב-2018. את הסרט ביים דייוויד ליטץ', ואת התסריט כתבו פול ורניק, רט ריז, וראיין ריינולדס שגם הפיק את הסרט יחד עם סיימון קינברג ולורן שולר דונר. הסרט מבוסס באופן רופף על הקומיקס "דדפול" בהוצאת חברת מארוול קומיקס, ומהווה חלק מסדרת סרטי "אקס-מן", ומהווה המשך לסרט "דדפול" שהופץ ב-2016. בסרט וויד וילסון (דדפול) וחבריו מהסרט הקודם, חוזרים והם מתייצבים מול אויב חזק במיוחד - קייבל. על מנת להגן על הילד שקייבל חזר בזמן כדי להרוג, דדפול מגייס מוטנטים שיעזרו לו, וביחד הם מהווים את חבורת "אקס פורס" (בתרגום מילולי: כוח אקס). הסרט עלה לאקרנים בדצמבר 2018 בגרסה שנערכה אחרת, עם דירוג צפייה PG-13, תחת השם "Once Upon a Deadpool". שנתיים לאחר אירועי הסרט הראשון, וייד וילסון עובד כשכיר חרב המתנקש בחיי פושעים ברחבי העולם, וחי בזוגיות עם ונסה קרלייל. השניים מחליטים להקים משפחה ביחד, אולם אז דירתם מותקפת על ידי פושע שווילסון ניסה בעבר לחסל ללא הצלחה, וונסה נהרגת. וילסון הורג את הפושע, אך מאשים את עצמו במותה של ונסה, ומנסה להתאבד על ידי פיצוץ. הוא רואה חיזיון של ונסה בעולם הבא, אך חלקי גופו נשארים בחיים ונאספים חזרה על ידי קולוסוס. כל שנשאר לו מוונסה הוא מטבע עופרת שנתן לה כמתנה ליום השנה שלהם. וילסון מחלים באחוזת האקס-מן, ומסכים להצטרף אליהם. ביחד עם קולוסוס ונערה נגאסונית נפיצה הם נענים לקריאה בשל עימות בין הרשויות לבין נער מוטאנט בשם ראסל בבית יתומים למוטאנטים. וילסון מבין שראסל עבר התעללות בידי צוות המוסד והורג את אחד מאנשי הצוות. קולוסוס עוצר אותו לפני שיוכל להרוג עוד, וילסון וראסל נעצרים, מרכיבים להם קולר מיוחד המבטל את הכוחות המוטאנטים שלהם, והם נלקחים לכלא מיוחד לאסירים מוטאנטים. בעתיד, קייבל, חייל משודרג, מוצא את משפחתו מתה - נהרגו על ידי ראסל (העתידי). הוא חוזר לעבר כדי למצוא ולהרוג את ראסל לפני שיהפוך לרוצח המונים. קייבל מתקיף את הכלא בו נמצאים וילסון וראסל. בקרב נשבר הקולר של וילסון ומאפשר לו להשתמש בכוחותיו. אולם קייבל מביס אותו ולוקח ממנו כמזכרת את מטבע העופרת של ונסה. וילסון אומר לקייבל שלא אכפת לו מראסל, וראסל שומע זאת. וילסון מצליח להעיף את עצמו ואת קייבל מהכלא. שוב קרוב למוות, וילסון שוב רואה חיזיון של ונסה, בו היא משכנעת אותו לעזור לראסל. וילסון מארגן קבוצה של מוטאנטים, להם הוא קורא אקס פורס, על מנת להגן על ראסל ולחלץ אותו משיירה המעבירה אותו ואסירים מוטאנטים אחרים לכלא מאובטח יותר. הצוות צונח ממסוק אולם עקב רוחות קשות כל הצוות נהרג בזמן הצניחה חוץ מווילסון ומדומינו, שכח העל שלה הוא היותה בת מזל. בזמן שהשניים נלחמים בקייבל, ראסל משחרר את ג'אגרנוט, המסכים בתמורה לעזור לראסל להתנקם במנהל בית היתומים למוטאנטים. קייבל מציע לשתף פעולה עם וילסון. הוא מסביר שראסל יגדל להיות רוצח המונים, ואילו וילסון מבקש הזדמנות לעצור את ראסל מלהרוג בפעם הראשונה וכך אולי לשנות את מסלולו העתידי בלי להרוג אותו. קייבל מסכים לתת לוילסון הזדמנות אחת כזו. וילסון, קייבל ודומינו מגיעים לבית היתומים ומותקפים על ידי ג'אגרנוט בזמן שראסל עושה את דרכו לכיוון מנהל המוסד. קולוסוס, שקודם לכן סירב לעזור לווילסון כיוון שהרג אנשים, מגיע ונלחם בג'אגרנוט ובכך מאפשר לווילסון ולקייבל להגיע אל ראסל. וילסון מנסה לשכנע את ראסל לא להרוג ואפילו שם על עצמו קולר נגד כוחות מוטנטיים. אולם כשנראה שזה נכשל קייבל יורה לעבר ראסל, אך וילסון קופץ לפני הכדור ונפגע בחזה. הוא עוצר את שאר החבורה מלהסיר את הקולר המונע את כוחות הריפוי שלו, באומרו שהוא רוצה למות. למראה מעשה הקרבה זה, ראסל מוותר על הריגת מנהל המוסד, ובכך משנה את העתיד כך שמשפחתו של קייבל לא נרצחת. קייבל משתמש במטען האחרון של מכשיר המסע בזמן שלו, לו היה זקוק כדי לחזור אל משפחתו, על מנת לחזור כמה דקות לעבר כך שיוכל להצמיד את מטבע העופרת של ונסה מעל ליבו של וילסון לפני שהגיעו לבית היתומים. כעת, כשווילסון מזנק לפני הכדור כדי להציל את ראסל, הכדור פוגע במטבע ווילסון נשאר בחיים. אולם כיוון שעדיין סיכן את חייו למען ראסל, הנער מחליט לא להרוג. בסצינות במהלך הכתוביות, נערה נגאסונית נפיצה ויוקיו מתקנות את מכשיר המסע בזמן של קייבל עבור וילסון. הוא משתמש בו כדי לחזור בזמן ולהציל את חייהם של ונסה ופיטר (אחד מחברי אקס פורס), וגם כדי להרוג את גרסת "אקס-מן המקור: וולברין" לדמותו ואת השחקן ראיין ריינולדס בטרם הוא מאשר את השתתפותו בסרט "גרין לנטרן". הוא גם חוזר להרוג את היטלר התינוק, אבל לא רואים אם הוא מצליח. בספטמבר 2015, עוד בטרם צאתו לאקרנים של "דדפול", המפיק סיימון קינברג ציין שישנן תוכניות להפקתו של המשך והוסיף כי הוא נמצא בשלבי פיתוח מוקדמים. בפברואר 2016, לאחר הפצתו המוצלחת למדי של "דדפול", פוקס המאה ה-20 אישרה באופן רשמי כי החלה הפקתו של המשך. פול ורניק ורט ריז נשכרו לשוב למלאכת התסריט וטים מילר נשכר לשוב למלאכת הבימוי, והוכרז כי ראיין ריינולדס ישוב לגלם את דמותו של דדפול. בנוסף, הוכרז כי עתידות להופיע דמויותיהם של קייבל ודומינו. ביוני 2016, קינברג הכריז כי טיוטה ראשונה הושלמה וכי שלב הצילומים עתיד להתחיל ב-2017. באוגוסט, קייל צ'נדלר ציין כי הוא נמצא במשא ומתן מתקדם לגילום דמותו של קייבל. באוקטובר, החלו המגעים לליהוק דמותה של דומינו, כשהמועמדות היו ליזי קפלן, מרי אליזבת' וינסטד, סיינה מילר, סופיה בוטלה, סטפני סיגמן, סילביה הוקס, מקנזי דייוויס, רובי רוז, איב היוסון וקלי רוהרבך. החיפושים, בעיקרם, היו אחר שחקניות שחורות או לטיניות. באוקטובר, מילר עזב את הסרט בעקבות חילוקי דעות יצירתיים בלתי ניתנים לגישור עם ריינולדס, אלו על הכיוון אליו ההמשך צריך להתקדם ועל זהות השחקן שיגלם את דמותו של קייבל. בעקבות כך, החליט המוזיקאי "Junkie XL", אשר הלחין את הפסקול של "דדפול", כי לא ישוב להמשך. כבר כמה ימים לאחר מכן, החלו החיפושים אחר במאי חדש, כשעבור התפקיד נשקלו דייוויד ליטץ', רופרט סנדרס, דרו גודארד ומגנוס מרטנס. בנובמבר, הוכרז כי ליטץ' נבחר לתפקיד ונשכר לכך. בינואר 2017, ורניק וריז אישרו את שיבת דמויותיהם של נערה נגאסונית נפיצה ודופינדר להמשך. כמו כן, נודע כי שלב הצילומים מיועד להמשך 2017, ככל הנראה אמצע השנה. לאחר מכן, בתחילת פברואר, הוכרז כי ריינולדס וגודארד הצטרפו למלאכת הכתיבה. במרץ, הוכרז כי זאזי ביטס לוהקה לגלם את דמותה של דומינו, ומורנה בקארין אישרה כי תשוב לגלם את דמותה של ונסה קרלייל. באפריל, הוכרז כי ג'וש ברולין לוהק לגלם את דמותו של קייבל ולזלי אגאמס אישרה כי תשוב לגלם את דמותה של אלתיאה. כמו כן, באותו החודש הוכרז כי הסרט ייצא לאקרנים ב-1 ביוני 2018. בסוף מאי, טי. ג'יי. מילר אישר כי ישוב לגלם את דמותו של ג'ק האמר, והוכרז כי ג'ק קסי לוהק לגלם דמות נבל. בסוף החודש, הוכרז כי שיורי קוטסונה לוהקה ל"תפקיד מפתח". ב-16 וב-17 ביוני, נערכו בסתר צילומים ראשוניים בטירת האטלי, וסטפן קפיצ'יק אישר כי יתרום את קולו פעם נוספת בדיבוב לדמותו של קולוסוס. יונתן סלע (אנ') נשכר לשמש כצלם ודוד שיינמן כמעצב הפקה. שלב הצילומים החל ב-26 ביוני בוונקובר, תחת השם "Love Machine". בסוף יוני, ג'וליאן דניסון לוהק לתפקיד שטרם נחשף. ב-14 באוגוסט, הפעלולנית ג'וי "SJ" האריס, רוכבת אופנועים מקצועית, נהרגה במהלך צילומי פעלול אופנוע לדמותה של דומינו, במהלכו לא חבשה קסדה, לאחר שאיבדה שליטה בנהיגתה והתרסקה לתוך בניין. היא התכוננה לפעלול במשך יומיים מלאים קודם לכן וביצעה לו עוד באותו היום חמישה ניסיונות, אך עצם כך שלא חבשה קסדה ברגע האמת הוביל למותה. את הפעלול הייתה אמורה לבצע הפעלולנית המומחית מליסה סטאבס, אך מכיוון שצבע עורה של האריס התאים יותר לדמותה של דומינו היא נבחרה לו, על כן האשמה הוטלה על מקבלי ההחלטות שבחרו במישהי חסרת ניסיון יחסית על פני מומחית לביצוע פעלול מסוכן. שלב הצילומים נפסק מיד לאחר האירוע אך חודש כעבור יומיים, והפיגור בלוח הזמנים הוביל להארכת ימי העבודה בצורה ניכרת, מ-10 ל-15 שעות ביום אחד. רק לאחר ארבעה ימים מתישים, הצוות הצליח להשלים את הפערים ולחזור ל"שגרה". שלב הצילומים היה עתיד להימשך עד ה-6 באוקטובר. לאחר הקרנת מבחן, בה תגובות הקהל היו מעורבות, הוחלט לצאת לצילומי השלמה נרחבים. צילומים אלו נערכו בפברואר ובמרץ, גם כן בוונקובר, תחת השם "Daisy". מדיה וקבצים בנושא דדפול 2 בוויקישיתוף אתר האינטרנט הרשמי של דדפול 2 (באנגלית) אתר הסרט (באנגלית) דדפול 2, ברשת החברתית אקס (טוויטר) דדפול 2, ברשת החברתית אינסטגרם "דדפול 2", במסד הנתונים הקולנועיים IMDb (באנגלית) "דדפול 2", באתר נטפליקס "דדפול 2", באתר AllMovie (באנגלית) "דדפול 2", באתר Rotten Tomatoes (באנגלית) "דדפול 2", באתר Box Office Mojo (באנגלית) "דדפול 2", באתר Metacritic (באנגלית) "דדפול 2", באתר אידיבי "דדפול 2", באתר דיסני+ סרטים (באנגלית) "דדפול 2", במסד הנתונים הקולנועיים KinoPoisk (ברוסית) ביקורות: ארז דבורה, ביקורת סרט - "דדפול 2": לא תמיד פוגע אבל עדיין מצחיק, באתר ynet, 17 במאי 2018 תומר קמרלינג, ‏היה כבר, באתר ‏מאקו‏, 17 במאי 2018 נבו טרבלסי, דדפול 2: "חזק בעיקר בזכות ההומור שבו", באתר פרוגי, 17 במאי 2018 אילן קפרוב‏, בצ'ימיצ'אנגה אין כל חדש: "דדפול 2" מצחיק ומהנה - אך לא מתעלה על קודמו, באתר וואלה, 18 במאי 2018 נתנאל שלומוביץ, "דדפול 2": אקשן בחנות ממתקים, באתר הארץ, 20 במאי 2018 Anthony D'Alessandro, ‏20th Century Fox CinemaCon: 'Avatar' Sequels, 'Deadpool 2', 'Greatest Showman On Earth' Updates, Vanilla Ice Raps, 'Assassin's Creed', 'Birth Of A Nation' & More, ‏Deadline, ‏14 באפריל 2016 Matthew Erao, ‏Deadpool 2: Morena Baccarin Teases Vanessa’s ‘Evolution’‎, Screen Rant, ‏29 במרץ 2017 Julian Roman, ‏T.J. Miller Promises More Weasel in Deadpool 2 - EXCLUSIVE, ‏MovieWeb, ‏23 במאי 2017 Borys Kit, ‏Josh Brolin to Play Cable in 'Deadpool 2' (Exclusive)‎, The Hollywood Reporter, ‏12 באפריל 2017 Patric Hipes, ‏'Deadpool 2' Casts 'Atlanta's Zazie Beetz As Domino‎, Deadline, ‏9 במרץ 2016 Stefan Kapičić, ‏Here We Go, טוויטר, 26 ביוני 2017 Matt Goldberg, ‏Exclusive: Colossus and Negasonic Teenage Warhead Will Return in 'Deadpool 2'‎, Collider, ‏12 בינואר 2017 Aaron Couch, ‏Deadpool 2 Casts Jack Kesy in Villain Role, ‏The Hollywood Reporter, ‏24 במאי 2017 Matt Rooney, ‏Leslie Uggams Will Return As Blind Al For Deadpool 2, ‏JoBlo, ‏19 באפריל 2017 Adam Chitwood, ‏Simon Kinberg on 'Deadpool' Rough Cut, Sequel Talks, and Cable, ‏Collider, ‏14 בספטמבר 2015 Victoria Mcnally, ‏A 'Deadpool' Sequel Might Already Be In The Works, ‏MTV, ‏14 בספטמבר 2015 Borys Kit, ‏'Deadpool' Sequel Already in the Works‎, The Hollywood Reporter, ‏9 בפברואר 2016 Eric Eisenberg, ‏Deadpool Post-Credits Scene Reveals Huge News For Deadpool 2, ‏Cinema Blend Umberto Gonzales, ‏EXCLUSIVE: Guess WHO Else Is Coming In The DeadPool Sequel!‎, ‏Heroic Hollywood, ‏26 בפברואר 2016 Steve Weintraub, ‏Deadpool 2 Filming Early Next Year Says Simon Kinberg, ‏Collider, ‏24 ביוני 2016 Ghostbusters/MIB Crossover?, Sausage Party Reviewed and More Headlines Adam Chitwood, ‏Exclusive: ‘Deadpool 2’ Domino Shortlist Includes Mary Elizabeth Winstead, Ruby Rose, ‏Collider, ‏19 באוקטובר 2016 Mia Galuppo, ‏'Deadpool 2' Casts 'Atlanta' Breakout Zazie Beetz as Domino‎, ‏The Hollywood Reporter, ‏9 במרץ 2017 Mike Fleming, Jr.‎, Deadpool Director Tim Miller Exits Sequel Disagreements Ryan Reynolds, ‏Deadline, ‏22 באוקטובר 2016 Umberto Gonzalez; Tony Maglio, ‏'Deadpool 2' Drama: Here's What Ryan Reynolds and Director Tim Miller Clashed Over (Exclusive)‎, TheWrap, ‏22 באוקטובר 2016 Haleigh Foutch, ‏'Deadpool 2': Tim Miller Speaks Out About Leaving the Sequel‎, Collider, ‏9 באוקטובר 2016 Alex Gilyadov, ‏Deadpool 2: Composer Junkie XL Drops Out Because Tim Miller Not Directing, ‏IGN, ‏3 בנובמבר 2016 Jeff Snider, ‏Exclusive: 'John Wick's' David Leitch is the frontrunner to direct 'Deadpool 2'‎, Los Angeles: Mashable, ‏28 באוקטובר 2016 Erik Pedersen, ‏'Deadpool 2' Director Search Ongoing, But No Offers Yet‎, Deadline, ‏28 באוקטובר 2016 Borys Kit, ‏It's Official: 'John Wick' Director David Leitch to Helm 'Deadpool 2'‎, The Hollywood Reporter, ‏18 בנובמבר 2016 Matt Grobar, ‏'Deadpool' Scribes Rhett Reese & Paul Wernick On This Awards Season's Biggest Surprise Candidate‎, Deadline, ‏11 בינואר 2017 Steve Weintraub, ‏Exclusive: Drew Goddard Is Working on the 'Deadpool 2' Script, ‏Collider, ‏22 בפברואר 2017 Cooper Hood, ‏Deadpool 2 & New Mutants Look to Hit Theaters in 2018, ‏Screen Rant, ‏24 בפברואר 2017 אינה טוקר, צפו: הצצה ראשונה ומשעשעת ל"דדפול 2", באתר ynet, 4 במרץ 2017 'Deadpool 2' Lands June 2018 Release Date‎, The Hollywood Reporter, ‏22 באפריל 2017 Silas Lesnick, ‏Japanese actress Shioli Kutsuna has joined Deadpool 2 in a mystery role, ‏Super Hero Hype, ‏13 ביוני 2017 Suspected 'Deadpool 2' film shoot takes over Hatley Castle Ryan Reynolds, ‏Day one. Maximum Effort 2.0.‎, פייסבוק, ‏26 ביוני 2017 Deadpool - Full Cast & Crew, ‏IMDb Ryan Reynolds Gets to Work on 'Deadpool 2' Set - New Photos!‎ Ryan Reynolds' Deadpool Flies Into a Kid's Birthday Party in New Set Photos Lucas Siegel, ‏Deadpool 2 Working Title Revealed, ‏Deadpool, ‏26 באוקטובר 2016 Matthew Erao, ‏Deadpool 2 Casts Hunt for the Wilderpeople Star, ‏Screen Rant, ‏28 ביוני 2017 Dominic Patten / Anita Busch / David Robb, ‏‘Deadpool 2’ Stunt Crash Victim ID’d As First African-American Female Pro Road Racer; Director & Fox “Deeply Saddened” – Update‎, ‏Deadline, ‏14 באוגוסט 2017 Dominic Patten / Anita Busch, ‏[‘Deadpool 2’ To Start Production 48 Hours After Stunt Driver Killed]‎, ‏Deadline, ‏15 באוגוסט 2017 Scott Johnson, ‏'Deadpool 2' Motorcycle Death Leaves Stunt Community Asking Tough Questions‎, ‏Deadline, ‏16 באוגוסט 2017 Production List Adam Chitwood, ‏'Deadpool 2': Here's What They Added in Reshoots‎, ‏Collider, ‏13 במרץ 2018 Christopher Marc, ‏'Deadpool 2' Heading Back To Vancouver For Reshoots Under The Working Title 'Daisy', ‏Omega Underground, ‏15 בפברואר 2018